**ELŐTERJESZTÉS**

**Szombathely Megyei Jogú Város Közgyűlésének 2020. szeptember 24-i ülésére**

**Javaslat**

**Szombathely Megyei Jogú Város kiegészített hosszú távú fejlesztési tervének, gazdasági programjának megtárgyalására**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. § alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségivel összhangban, a helyi társadalmi, környezeti és gazdasági adottságok átfogó figyelembe vételével a helyi önkormányzat által nyújtandó feladatok biztosítását, színvonalának javítását szolgálják. Tartalmazza különösen az egyes közszolgáltatások biztosítására, színvonalának javítására vonatkozó fejlesztési elképzeléseket. Az Mötv. 116. § (5) bekezdése alapján a gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Szombathely Megyei Jogú Város Önkormányzata Közgyűlése 2019. október 23. napján tartotta alakuló ülését. Előzőekre figyelemmel önkormányzatunknak 2020. április 23-ig szükséges volt megalkotni a dokumentumot, ami a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésében kapott feladat- és hatáskörben meghozott, 45/2020. (IV.22.) Pm. sz. határozattal megtörtént. A szóban forgó döntés tartalmazta, hogy a koronavírus miatt kihirdetett veszélyhelyzet megszűnését követően a kiegészített társadalmi, gazdasági programot a Közgyűlés elé terjesztem. A 45/2020. (IV.22.) Pm. sz. határozattal elfogadott programhoz időközben érkezett képviselői javaslatokat a programba megfelelően beépítettük.

A fentiek szerint átdolgozott társadalmi, gazdasági program az előterjesztés melléklete.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2020. szeptember „ ”**

 **/: Dr. Nemény András :/**

**HATÁROZATI JAVASLAT**

**…./2020. (IX.24.) Kgy. számú határozat**

A Közgyűlés Szombathely Megyei Jogú Város kiegészített hosszú távú fejlesztési tervét, gazdasági programját megtárgyalta, és azt elfogadta.

**Felelős:** Dr. Nemény András polgármester

 Dr. László Győző alpolgármester

 Dr. Horváth Attila alpolgármester

 Horváth Soma alpolgármester

Dr. Károlyi Ákos jegyző

 (A végrehajtásért:

a Polgármesteri Hivatal valamennyi belső szervezeti egységének vezetője)

**Határidő:** folyamatos